**Fuvarozási Garancia Szerződés**

Szerződés létrejött egyrészről:

Születési név: Kurucz Tamás

(Továbbiakban Fuvarozó)

Másrészről a megrendelő kitöltője között a mai napon, a következő feltételekkel:

1. Jelen szerződés aláírásával a Fuvarozó vállalja, hogy a Feladó által küldött, TRACES papíron szereplő állatokat díjazás ellenében rendeltetési helyére továbbítja, és a címzettnek kiszolgáltatja.

Fuvarozó a fuvarozást Magyarországon kezdi meg, és vállalja, hogy a küldeményt az előre egyeztetett címre továbbítja, ahol a címzettel előre megbeszélt időpontban veheti át az állatot.

A Fuvarozó az indulás időpontjának változtatási jogát fenntartja.

2. A Fuvarozó jelen szerződés elfogadásával tájékoztatta mind a Feladó, mind a Fogadó felet, hogy mindkét félnek kötelessége magát beregisztráltatni a TRACES rendszerben, valamint a helyi állatjóléti, állatorvosi hatóságnál kötelessége indulás előtt érvényesíteni (validáltatni) a nevét, címét, illetve a további elérhetőségeit.

A Fuvarozó, valamint a szállítási papírokat kiállító hatósági állatorvos felelősséget nem vállal a pre-valid (külföldi és belföldi hatóságok által nem visszaigazolt) címekre.

3. A Fuvarozó vállalja, hogy a szállítandó állatot, állatokat a jogszabálynak előírtaknak, jó körülmények között kíméletesen szállítja.

Az állatot útközben rendszeresen megitatja, megeteti, valamint ha az állat igényli, rendszeresen sétáltatja.

Gépjárműve műszaki állapotát rendben tartja, az állatok szállításához szükséges állandó hőmérsékletet, valamint a friss levegőellátást biztosítani képes.

A Feladó jelen szerződés aláírásával elismeri, hogy az állat a szállításhoz szükséges követelményeknek megfelel:

Ez azt jelenti, hogy rendelkezik chippel és útlevéllel, minimum 15 hetes életkorát betöltötte és a szállítást megelőzően min. 21 nappal veszettség ellen oltást kapott.

Ettől eltérő eset lehet, ha az országnak egyéb engedményei vannak a szállítási feltételekkel kapcsolatban.

Az idősebb állatok esetében 1 éven belül érvényes veszettségi oltással kell rendelkezzen.

A tervezett szállítást megelőző napra szükséges klinikai vizsgálat, illetve Echinococcus elleni kezelés óra és perc pontossággal feltüntetve az útlevélben.

Amennyiben a szállítási feltételek bármelyike hiányzik, a Fuvarozó felelősséget nem vállal.

4. A Feladó kijelenti, hogy az általa átadott állat egészséges, semmilyen fertőző betegségben nem szenved, tisztában van azzal, hogy a gépjárműben más élő állatokkal egy légtérben utazik majd és felelősséget vállal azért, hogy ezeket az állatokat nem teszi ki veszélynek azáltal, hogy bármilyen betegségét eltitkolja.

5. Az állat/állatok bármilyen sérülés, baleset miatt keletkező egészségi állapota felől, az esetlegesen gyengébb idegrendszerű állat stressz miatti elhullásáért, vagy bármely egyéb rejtett betegségért, problémáért a Fuvarozó felelősséget NEM vállal.

Természetesen ennek elkerülése érdekében a Fuvarozó mindent megtesz.

Esetlegesen fellépő későbbi egészségügyi panaszok a Fuvarozót nem terhelhetik.

6. A Feladó/Fogadó hozzájárul ahhoz, hogy átvételkor/átadáskor az állatról és a tulajdonosokról fénykép készül és meggyőződött arról, hogy az állattal minden rendben van. Az állat átvétele vagy átadása után utólagos reklamációt nem fogadunk el.

7. A Feladó/Fogadó vállalja, hogy a fuvarozás díját a megbeszéltek alapján megfizeti.

Dátum:

 Feladó Fuvarozó